Miyan Tufayl Muhammad. Miyan Tufayl Muhammad (1914-yil aprel – 2009-yil 25-iyun) Pokistonlik diniy yetakchi, huquqshunos, islom ilohiyotchisi, sobiq bosh kotib va „Jamoat-al-Islomi Pokiston“ partiyasining amiri. Hayoti va faoliyati. U Britaniya Hindistoning Panjob viloyatidagi Kapurthala shahrida Arainlar oilasida tugʻilgan. Maktab va kollejni Lahorda bitirgan. Keyin Miyan Tufayl Muhammad "Jamoat-al-Islomi Hind" ning faol aʼzosiga aylandi. Mavlono Naim Siddiqiy kabi u ham Abul Ala Maʼdudiy bilan yaqin hamkorlik qilgan. Demokratik namoyishlar. 1965-yilda Ayubxonga qarshi qoʻshma muxolifat tashkil qilindi. Miyan Tufayl Muhammad uning markaziy rahbarlaridan biri edi. Birlashgan muxolifat partiyalari koalitsiyasining boshqa rahbarlari bilan birga Miyan Tufayl ham Sharqiy Pokiston, ham Gʻarbiy Pokiston boʻylab ommaviy ogohlikni oshirish va kuchli milliy demokratik harakatni tashkil qilishga uringan. Kitoblari. Miyan Tufayl Muhammad Abul Ala Maʼdudiy va Amin Ahsan Islahiy bilan birgalikda quyidagi kitoblarni yozgan: Vafoti. 2009-yil 7-iyun kuni Miyan Tufayl Muhammad miyaga qon quyilishi tashxisi bilan Pokistonning Lahor shahridagi Shayx Zayd shifoxonasiga yotqizilgan. 2 haftadan ortiq vaqt komada boʻlganidan soʻng, 2009-yil 25-iyun kuni 95 yoshida vafot etdi. Uning sakkiz qiz va toʻrt oʻgʻli bor edi.